23.2.2023
DA
Den Europæiske Unions Tidende
L 58/1427 COMMISSION PILOTPROJEKTER
KAPITEL PP 02 — EUROPÆISKE STRATEGISKE INVESTERINGER (fortsat) PP 02 23
(fortsat)
PP 02 23 06
(fortsat) Overførsel af radioaktivt affald til et fælles deponeringsanlæg på EU-plan vil være omfattet af reglerne i kapitel 2 i direktiv 2006/117/Euratom, som omhandler "overførsler inden for Fællesskabet".
Det skal også understreges, at Kommissionen har nedsat en ekspertgruppe om de finansielle aspekter af den nukleare slutdel (back-end), herunder dybtliggende geologiske deponeringsanlæg, som skal bistå Kommissionen med at vurdere omkostningerne ved, finansieringen af og tilførslen af midler til sådanne anlæg.
Aktiviteterne i ekspertgruppens arbejdsprogram bør ses som et supplement til nogle af de aktiviteter, der foreslås under dette projekt.
Selv om bortskaffelse af radioaktivt affald er tilladt i en medlemsstat, fastsættes det i artikel 4, stk.
1, i direktiv 2011/ 70/Euratom, at den enkelte medlemsstat i sidste ende har ansvaret for håndteringen af det brugte brændsel og det radioaktive affald, der frembringes i landet.
Muligheden for at deponere radioaktivt affald i en anden medlemsstat er reguleret i artikel 4, stk.
4, i direktiv 2011/70/Euratom, som har følgende ordlyd: "Radioaktivt affald skal deponeres i den medlemsstat, hvor det er frembragt, medmindre en aftale er trådt i kraft på overførselstidspunktet mellem den pågældende medlemsstat og en anden medlemsstat [...] om at anvende et deponeringsanlæg i et af landene [...]".
En eventuel eller eventuelle indgåede aftaler bør derefter medtages i det nationale program, således som det fastsættes i artikel 12, stk.
1, litra k), i henhold til hvilken "de nationale programmer skal [...] omfatte [...] k), en eventuel eller eventuelle indgåede aftaler".
Samtidig opfordres medlemsstaterne til at planlægge langsigtede og medtage dybe geologiske affaldsdepoter i deres respektive nationale planer.
I dag har intet land verden over et dybt geologisk depot for brugt nukleart brændsel i drift.
I øjeblikket er Finland det eneste land, som er i færd med at opføre et dybtliggende geologisk affaldsdepot, og derudover er det kun Sverige og Frankrig, der har realistiske planer om at opføre sådanne, som efter planen skulle blive operative i begyndelsen af 2030'erne.
De resterende medlemsstater har ikke sådanne koncepter endnu, så det vil stadig tage årtier at gøre sådanne eventuelle projekter operationelle.
I de franske projektplaner tages der imidlertid kun hensyn til deponerings­ kapaciteten for den mængde fransk radioaktivt affald, som allerede findes eller er planlagt på nuværende tidspunkt.
Atomkraftværker er bestemt ikke den eneste kilde til radioaktivt affald, selv om de er de mest åbenlyse.
Industrien, hospitaler og medicinsk udstyr, forskningscentre og universiteter producerer alle radioaktivt affald.
Alle medlemsstater producerer og skal håndtere en eller anden form for radioaktivt affald, uanset om de har atomenergi i deres energimiks eller ej.
Vi mener, at den enorme finansielle og tekniske indsats, der kræves ud over de ekstremt lange anlægsperioder, gør det yderst ineffektivt at opføre flere forskellige dybtliggende geologiske affaldsdepoter spredt ud over hele Unionen.
Vi foreslår derfor at lancere et pilotprojekt (PP) i samarbejde med GD ENER og – såfremt det bliver en succes – eventuelt at fortsætte projektet i form af en forberedende foranstaltning (PA).
Processen kunne tage form af en gennemførlighedsundersøgelse af opførelsen af et fælleseuropæisk dybtliggende geologisk anlæg til deponering af atomaffald gennemført af, men ikke begrænset til "Implementing Geological Disposal of Radioactive Waste Technology Platform" (IGDTP: teknologiplatformen for gennemførelsen af geologisk deponering af radioaktivt affald).
Viden, der hidrører fra IGD-TP'en, vil være af stor relevans.
Formålet med en sådan undersøgelse vil være at sætte de politiske beslutningstagere i stand til at vurdere de foreliggende data om, hvorvidt det i teknisk og økonomisk henseende giver mening at samle de europæiske ressourcer til håndtering af radioaktivt affald og afgøre, om der er behov for en revision af den gældende lovgivning for at muliggøre en sådan fælles europæisk tilgang til håndtering af radioaktivt affald.